
Da li je pokuđeno da hadžije poste u danu Arefata?


* 
* 
* 
* 
* 
* 
* 

 

Da li je pokuđeno da hadžije poste u danu Arefata?
==================================================

 

Ukba b. Amir, radijallahu anhu, prenosi da je Resulullah, sallallahu alejhi ve sellem, rekao: “Dan Arefata, Kurban-bajram i dani tešrika naši su praznici, praznici muslimana, to su dani jela i pića. ‘


Propisi u vezi s poglavljem


Prvo, govoreći o hadžskim obredima, a na osnovu navedenog hadisa, imam En-Nesai u svome djelu Es-Sunen naslovio je poglavlje: Pokuđeno je postiti u danu Arefata. Potom je rekao: “Međutim, imam je Muslim zabilježio Ebu Katadino, radijallahu anhu, predanje u kojem stoji da je Resulullah, sallallahu alejhi ve sellem, konstatirao da post u danu Arefata briše grijehe počinjene u minuloj i sljedećoj godini, a ova se dva hadisa mogu uskladiti tako što će se reći da je postiti u danu Arefata poželjno onome ko nije hadžija, a pokuđeno hadžijama.” Imam Et-Tirmizi naslovio je slično poglavlje: Pokuđeno je hadžijama postiti u danu Arefata. Tu je naveo Ibn Abbasovo, radijallahu anhu, predanje (s lancem prenosilaca) u kojem stoji: “Vjerovjesnik, sallallahu alejhi ve sellem, nije postio na Arefatu; poslao sam Ummul-Fadl da mu donese mlijeko, i kada ga je donijela, on se napio.” Nakon toga, zapisao je: “Učenjaci su smatrali da je poželjno da čovjek na Arefatu ne posti kako bi bio čio za učenje dove.” Sličan je naslov dao i imam El-Begavi u djelu Šerhus-sunna, 6/345: Hadzija ne posti u danu Arifata. Potom je rekao: ‘Većina učenjaka smatra da je poželjno da hadžija ne posti, već se treba najesti da bi se ojačao za učenje dove.”


Drugo, imam Eš-Ševkani dijeli mišljenje spomenutih učenjaka: ” … možda mudrost leži u tome što glad oslabljuje i odvraća od dove i zikrullaha u danu Arefata, a otežava i ostale hadžijske obrede”, ističe ovaj imam.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


